هموم الوكت
الدنية مغيمة ونكول هم ربك يصحيها
أنتشا يم بالفرح هم يوم نور الشمس يجليها
***
خلي الغيم ياكل غيم لازم صبح المحبين
يطلع والفجر ضحاك بعيون الربع حلوين
وأدري الطيب لأهل الطيب يجني الطيب الطيبين
ما ظني يموت البيه تتشايم مراديها
ولا جف اليشك الكاع تالي الكاع تطويها
***
عجب غركت سفن تشرين بشطوط أهل ألعماره
وعجب مي الفرات ألموح تنكت بيه زواره
وأمام ألما تزوره الناس يطلع هو أبو الشارة
وتظل يمتنه بس أكباب ما واحد يطب ليها
وتموت أبابها الدعوات ما جن يمتك بيها
محمد علي محيي الدين
التعليقات